บาทเปิด 31.61 บาทต่อดอลลาร์ แข็งค่า
เงินบาทเปิดตลาด 31.61 บาทต่อดอลลาร์ แข็งค่า หลังดอลล์อ่อน กังวลไวรัสระบาดกระทบเศรษฐกิจโลก มองกรอบวันนี้ 31.55-31.70บาทต่อดอลลาร์
28 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.61 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.72 บาท/ดอลลาร์ เนื่องจากดอลลาร์อ่อนค่าได้รับแรงกดดันจาก Bond Yield ที่ปรับตัวลดลงต่ำสุดเป็นประวัติการณ์ และดัชนีดาวโจนส์ปรับลดลงมาก ตลอดจนความกังวลต่อสถานการณ์การแพร่ระบาดของเชื้อไวรัสโควิด-19 จะส่งผลกระทบต่อภาวะเศรษฐกิจโลก
"บาทแข็งค่าต่อเนื่อง หลังดอลลาร์ได้รับแรงกดดันจากการที่ Bond Yield ปรับตัวลดลงต่ำสุดเป็นประวัติการณ์ และกังวลปัญหาโควิด-19" นักบริหารเงิน ระบุ
นักบริหารเงิน คาดเงินบาทวันนี้จะเคลื่อนไหวในกรอบ 31.55 - 31.70 บาท/ดอลลาร์